

Sajtóközlemény

**2020. február 20.**

**Letisztult kialakítással és 21:9-es képaránnyal mutatkozik be a Sony Xperia™ L4**

* **21:9 képarányú 6.2”-os kijelző a gyorsabb böngészés és hatékonyabb multi-tasking érdekében**
* **Három bokeh effekttel felszerelt kamera a kreatív önkifejezéshez**
* **3580mAh kapacitású akkumulátor gyorstöltés támogatással**

**2020. február 20.** – A Sony bejelentette, hogy az új Xperia L4 készülékkel tovább bővül a szórakoztatásközpontú telefonjainak portfóliója.

**21:9 képarányú megjelenítés a letisztult kialakításért és megnövelt hatékonyságért**

A Sony L-szériájának legújabb darabja, az Xperia L4 a 6.2”-os, 21:9 arányú kijelzőnek, valamint karcsú stílusának köszönhetően tökéletesen illeszkedik a felhasználó kezébe. A 21:9-es képarány által kevés görgetéssel is nagy felület válik láthatóvá, továbbá a Sony többablakos felhasználói felülete lehetővé teszi, hogy egyidőben akár két alkalmazást is használjunk teljes értékűen. A könnyű használatot az oldalérzékelő funkció is segíti, mellyen a felhasználók egyszerűen hozzáférhetnek a kedvelt alkalmazásokhoz.

**Széleskörű fotózási lehetőségek**

Az Xperia L4 az első termék a Sony L szériájában, melyet három kamerával szereltek fel. A 13 megapixeles lencse, az 5 megapixeles ultraszéles lencse, valamint egy 2 megapixeles mélységszenzoros kamera a kreatív önkifejezés eszközeként alkalmas magas minőségű, művészeti fotók készítésére, a bokeh hatás segítségével.

Az összkép érdekében a széles és ultraszéles szögek közti váltás funkciója gyönyörű tájképek és portrék elkészítését is egyaránt biztosítja a részletek megőrzésével.

A kamerakreativitás is fejlettebbé vált a 21:9 felbontású kialakításnak köszönhetően: így könnyebben készíthetők filmélményhez közelítő videók és fényképek.

**Hosszúéletű akkumulátor**

A nagy kapacitású (3580 mAh) gyorstöltéssel kompatibilis akkumulátor egy hosszú és mozgalmas napon is kitart, így a felhasználók még tovább foglalkozhatnak azzal, amit szeretnek.

A Sony Xperia L4 adaptív töltési funkciója figyeli a telefon töltődését, hogy az akkumulátor ne váljon túlterheltté, és sokáig használható maradjon.

**Elérhetőség**

Az Xperia L4 két választható színben érkezik: 2020 tavaszától a kiválasztott piacokon fekete és kék színben is kapható lesz\*.

**További információkért keresse:**

Dobos Anikó

Red Lemon Media

dobos.aniko@redlemon.hu

+36 20/425 7228

**A Sony Corporation-ról**

A Sony Corporation a jelenkor legfejlettebb technológiáin alapuló kreatív szórakoztató vállalata. A Sony célja, hogy videójátékai, zenei és mozifilmes tartalmai, elektronikai és félvezető termékei, valamint pénzügyi szolgáltatásai a kreativitás és a technológia segítségével érzelemmel töltsék meg a világot. További információkért látogasson el a http://www.sony.net/ weboldalra.

\*A termék elérhetősége piactól és szolgáltatótól függően változhat.